Die Bybel: Waarom moet jy in die Bybel belangstel?
LEES IN Afrikaans Albanees Amharies Arabies Armeens Aymara Azerbeidjans Azerbeidjans (Cyrillies) Bicol Bulgaars Cebuano Chichewa Dangme Deens Duits Efik Engels Esties Ewe Fins Frans Ga Georgies Grieks Guarani Haïtiaanse Kreools Hiligaynon Hongaars Ibo Iloko Indonesies Italiaans Japannees Joroeba Kantonnese Chinees (Tradisioneel) Katalaans Kazaks Kikuyu Kinyarwanda Kirgisies Kirundi Koreaans Kroaties Lingala Litaus Luo Malgassies Maltees Mandarynse Chinees (Tradisioneel) Mandarynse Chinees (Vereenvoudig) Mianmees Nederlands Ngabere Noors Nzema Oekraïens Pools Portugees Quechua (Bolivia) Roemeens Russies Sepedi Serwies Serwies (Romeins) Shona Singalees Slowaaks Sloweens Spaans Sranantongo Suid-Sotho (Lesotho) Swahili Sweeds Tagalog Tahitiaans Thai Tigrinya Tsjeggies Tsonga Tswana Turks Twi Uruund Viëtnamees Wayuunaiki Xhosa Yslands Zulu
Waarom moet jy in die Bybel belangstel?
Die Bybel is verreweg die gewildste boek in die wêreld. Waarom? Om maar een ding te noem, jy kan jou maklik daarmee vereenselwig. Dit bevat ware verhale van werklike mense en hulle handelinge met mekaar en met God. Hierdie verslae leer ons praktiese lesse met behulp van eenvoudige woorde wat in honderde tale vertaal kan word en wat deur mense in enige plek of tydperk verstaan kan word. En die Bybel se beginsels werk altyd.
Bowenal maak die Bybel nie net daarop aanspraak dat dit ’n boek is wat oor God handel nie, maar ook dat dit ’n boek is wat van God kom. Dit openbaar God se naam, sy persoonlikheid en wat sy onveranderlike voorneme was toe hy die aarde en die mens geskep het. Die Bybel vertel ook van die eeue lange stryd tussen goed en kwaad: ’n interessante drama waarby die ganse heelal betrokke is en wat ’n gelukkige einde het. As ons die Bybel met ’n oop gemoed lees, lê dit dus ’n grondslag vir geloof en hoop.
In die Bybel vind ons inligting wat nêrens anders beskikbaar is nie. Die Bybel vertel ons byvoorbeeld die waarheid oor onderwerpe soos:
Waar ons vandaan kom en waarom ons ly
God se reëling om die mensdom los te koop
Wat Jesus vir ons gedoen het
Die toekoms van die aarde en die mens
Kyk gerus na die volgende bladsye om te sien waaroor die Bybel handel.
VINNIGE FEITE OOR DIE BYBEL
Tema: Hoe God se hemelse Koninkryk regverdigheid en vrede op die aarde sal herstel
Inhoud: 39 boeke in Hebreeus (met ’n paar gedeeltes in Aramees) en 27 in Grieks
Geskryf: Deur ongeveer 40 skrywers oor ’n tydperk van sowat 1 600 jaar, van 1513 VHJ tot omstreeks 98 HJ
Tale: Is nou in sy geheel of gedeeltelik in meer as 2 500 tale vertaal